kardosdrur/scandi-wiki huggingface dataset:
Roskilde Festival 1972

Roskilde Festivalen, dengang under navnet Fantasy, blev i 1972 afholdt fra fredag den 30. juni til søndag den 2. juli. Dette var det første år hvor festivalen blev afholdt med Roskildefonden som arrangør, og der var ca. 15.000 publikummer pr. dag i tre dage.

Musikgrupper 
 Alex Campbell (UK) 
 André 	 
 African Surprise (DK) 	 
 Alrune Rod (DK) 	 
 Andrew John (UK) 	 
 Arman Sumpe (N) 
 Book (DK) 
 Bork (DK) 
 Contact (S) 	 
 David Blue (US) 	 
 Day Break	 
 Delta Blues Band (DK) 
 Dr. Dopo Jam (DK) 	 
 Family (UK) 	 
 Fessors Big City Band (DK) 	 
 Fujara (DK) 	 
 Gasolin (DK) 	 
 Gnags (DK) 	 
 Horst 	 
 Hurdy Gurdy (DK)
 The Kinks (UK) 
 Midnight Sun (DK) 	 
 Musikpatruljen (DK) 	 
 Polyfeen (DK) 
 Purple Door Gang (DK) 	
 Sha Na Na (US)
 Smile (DK)
 Starfuckers (DK) 
 Tony Busch (US) 
 Vannis Aften (DK)

1972
Musik i 1972
Roskilde Festival 1973

Roskilde Festivalen blev i 1973 afholdt fra fredag 29. juni til søndag den 1. juli.

Musikgrupper 
 Alrune Rod (DK) 
 Burnin Red Ivanhoe (DK)
 Canned Heat (US)
 Den Gamle Mand og Havet (DK) 
 Dr. Dopo Jam (DK)
 Ewald Thomsen & Spillemænd (DK) 
 Fairport Convention (UK)
 Fessors Big City Band (DK) 
 Fujara (DK)
 Fumble (UK) 
 Gasolin (DK) 
 Hair (DK) 
 Kansas City Stompers (DK) 
 Midnight Sun (DK)
 Mo-I-Rana (DK) 
 Olsen (DK)
 Røde Mor (DK)
 Sensory System (DK)
 Sume (GRØN) 
 Swing Jørgens Rytmecirkus (DK)
 V8 (DK)

1973
Musik i 1973
Søby Sø

Søby Sø (også Nørre Søby Sø, tidligere Søbysøgårdsø), er en meget flad sø på Midtfyn, som ligger mellem Nørre Søby på østsiden og Søbysøgård på vestsiden. Fra søen udspringer Lindved Å. Nørre Søby Kirke ligger meget tæt på søen. Søen har fiskebestand og er omgivet af en omfattende rørsump.

Geografi 
Søby Sø ligger i bunden af en smeltevandsdal. Den har afløb til Lindved Å i søens nordside og har Bondehaverenden i syd som det eneste vigtige tilløb. I den nordøstlige del af søen findes der desuden en ø på ca. 0,25 ha. På søens vestlige bred ligger herregården Søbysøgård samt en række til denne hørende huse, mens landsbyen Nørre Søby samt Nørre Søby Kirke ligger ved søens østside. Søen er meget flad med de dybeste steder kun lidt fra dens østlige bred, og den er næsten helt omgivet af rørsump. 800 m nord for søen findes der et stemmeværk i Lindved Å, der regulerer søens vandstand.

Historie 
Søens navn udspringer fra dens beliggenhed ved herregården Søbysøgård, og navnet har således været Søbysøgårdsø (1868). Dette er senere blevet forkortet til Søby Sø, eller nogen gange Nørre Søby Sø efter landsbyen på søens østside. Landsbyens navn har dog også sin oprindelse i søen, og også herregården er efter søen benævnt Søgård med tilføjelsen Søby for at adskille den fra andre Søgårde på Fyn. 
I det 18. århundrede var søen omkring 26 ha stor, men senere blev vandstanden så sænket, og søen fik sin nuværende størrelse på godt 18 ha. Søen har i hvert fald siden dette tidspunkt hørt under herregården, og der har i starten af det 20. århundrede været et mindre, men organiseret geddefiskeri fra denne.

Dyreliv 
I søen er der i de sidste år blevet fanget aborre, gedde, skalle og ål, og tidligere er der også blevet fanget suder.

Miljø 
Søen har i lang tid haft problemer med for mange næringsstoffer, sandsynligvis fordi den har været udsat for udledning fra herregården; dette har medført algevækst og meget lav sigtbarhed. Desuden har der på grund af det flade vand været en risiko for tilgroning med siv, men dette er blevet modvirket med manuelle indgreb.

Galleri

Ekstern kilde/henvisning 
Thorkild Høy, Danmarks Søer – Søerne i Fyns Amt, Vedbæk 2000

Søer i Faaborg-Midtfyn Kommune
Roskilde Festival 1978

Roskilde Festivalen blev i 1978 afholdt fra den 30. juni til den 2. juli.

Køb af Canopy-scenen 
Festivalen indkøbte til dette års festival den orange Canopy-scene (kendt som Orange Scene) i England, der tidligere var blevet benyttet af The Rolling Stones på deres Europa-turné i 1976, for 10.000 pund.

Musikgrupper 
 Ache (DK)
 Andrew John & Lissa (UK/DK)
 Ar-folk (DK) 
 Bazaar (DK)
 Bifrost (DK)
 Big Joe Band (DK)
 Björn Afzelius Band (S) 
 Bob Marley & The Wailers (JAM)
 C. V. Jørgensen (DK)
 Charlatangruppen (DK)
 Coma (DK)
 Cox Orange (DK)
 Culpeper (DK) 
 Dave Swarbrick (UK)
 Delta Cross Band (DK/US)
 Povl Dissing (DK) 
 Dronningens Livstykke (DK)
 Elvis Costello & The Attractions (UK)
 Five Hand Reel (UK) 
 Rory Gallagher (IRL) 	 
 Gnags (DK) 	 
 Happy Traum (US) 	 
 Haster Show Band (DK) 	 
 Hawk On Flight (S) 	 
 Hot Lips (DK) 	 
 Hvalsøspillemændene (DK) 	 
 Jimmy Page (UK) 	 
 Jukka Tolonen Band (FIN) 	 
 Kræn Bysteds (DK) 	 
 Krølle Erik (DK) 	 
 Lars Trier (DK) 	 
 Lasse & Mathilde (DK) 	 
 Lone Kellermann & Rockbandet (DK) 	 
 Los Paraguayos (PAR) 	 
 Margrethe Berg (DK) 	 
 Masaladosa (DK) 	 
 Mcewans Export (DK) 	 
 Mini Tvers (N) 	 
 Pakhus 1 (DK) 	 
 Pfuri Gorps & Kniri (CH) 	 
 Pia Raug (DK) 	 
 Ruphus (N) 	 
 SBB (PL) 	 
 Sebastian Group (DK) 	 
 Shit & Chanel (DK) 	 
 Skilfinger (DK) 	 
 Søren Kragh-Jacobsen & Biorytmer (DK) 	 
 Søsterrock (DK) 	 
 Terje Rypdal Kvintet (N/DK) 	 
 Terndrup Byorkester (DK) 	 
 Tom Nagel Rasmussen Band (DK) 	 
 Van Dango (DK) 	 
 Wasa Express (S) 	 
 Mike Whellans (UK)

1978
Musik i 1978
Piquetero

Piqueteros (ental: piquetero) er en argentinsk betegnelse for arbejdsløse demonstranter, der blokerer veje og firmaer for at gøre opmærksom på deres situation.

Piqueteros-bevægelsen opstod i midten af 1990'erne som reaktion på følgerne af præsident Carlos Menems økonomiske politik.

  

Aktivister
Argentina
Suspension (kemi)

En suspension eller opslæmning er en blanding af et fast stof og en væske, hvor det faste stof ikke er opløseligt i væsken. 

Det faste stof findes som små korn i væsken. Jo større kornene er, des mere ustabil bliver suspensionen. Kornene vil have en tendens til at samle sig, for at kontakten med væsken bliver mindst mulig. Hvis kornenes massefylde er større end væskens vil de samle sig på bunden af beholderen. Omvendt, hvis de har en mindre massefylde, vil de samle sig på væskens overflade.

Hvis man f.eks. hælder en skefuld sand i et glas vand, vil sandet hurtigt lægge sig på bunden af glasset. Når man ryster glasset vil sandkornene hvirvles op, men når man stopper med at ryste, falder de ned til bunden igen.

Suspensioner kan stabiliseres ved tilsætning af emulgatorer, som lægger sig rundt om de faste korn og øger opløseligheden.

Heterogene kemiske blandinger
Hvidtølsbryggeriet i Den Gamle By

Hvidtølsbryggeriet i Den Gamle By  blev opført i 1933 i Aarhus i  'Vesteråfløjen' fra Aalborggården, der ikke havde været midler til at genopføre, da store dele af Den klingenbergske Gård blev genrejst. Den Gamle By og Bryggeriforeningen nedsatte i 1931 en komite, som arbejdede på at fremskaffe materiale til indretning af et hvidtølsbryggeri på museet. Der blev indsamlet genstande, inventar og midler til at rejse en bygning til formålet. Huset, som er fra omkring 1550, var næppe andet end et pakhus, da det lå i Aalborg, men det viste sig yderst velegnet som bryghus. Det gamle bindingsværkshus blev et vellykket bryggeri og fremtræder som en fin helhed på trods af de mange sammenbragte effekter.

Det er et historisk hvidtølsbryggeri, men uden lugt, damp, varme og den hektiske aktivitet, som fulgte med bryggeprocessen. I forbindelse med Levende Museum i Den Gamle By har det været et stærkt ønske at kunne tilføje de mange sanseindtryk, som bryggerens arbejde har frembragt.

I erkendelse af at ølfremstilling kan glæde bryggere og gæster, oprettede Den Gamle By i efteråret 2001 Bryggerlavet i Den Gamle By.

Kilder 
Meyer, Niels. "Ølbrygning i Den Gamle By", Den Gamle Bys årbog, 2002

Eksterne links 
 Den Gamle By, Danmarks Købstadmuseum

Bygninger i Den Gamle By
Bryggerier i Aarhus
Bindingsværksbygninger i Danmark
Annie Birgit Garde

Annie Birgit Garde (født 3. oktober 1933) er en dansk skuespillerinde.

Hun er uddannet fra Privatteatrenes Elevskole i 1957. Hun har siden optrådt på bl.a. Det ny Teater, Ungdommens Teater, Amagerscenen og Det Danske Teater. Blandt de mange teaterstykker hun har medvirket i er Den indbildt syge, Elverhøj, Henrik og Pernille, Nei, Rose Marie, Boyfriend, Der er piger i luften, Kaktusblomsten, Glasmenageriet og Anne Franks dagbog. Hun indlæser lydbøger og holder foredrag om Guldalderen, f.eks. om Fru Heiberg.

På tv har hun haft roller i tv-spillet Komedie i Grænselandet og i serien Bryggeren.

Fra biograflærredet huskes hun fra Sengekantsfilmene og flere danske folkekomedier.

Hendes datter – Maria Garde – er også uddannet skuespillerinde.

Filmografi 
 Far til fire (film) (1953)
 Altid ballade (1955)
 Soldaterkammerater (1958)
 Andre folks børn (1958)
 Eventyrrejsen (1960)
 Ih, du forbarmende (1966)
 Damernes ven (1969)
 Sangen om den røde rubin (1970)
 Mazurka på sengekanten (1970)
 Med kærlig hilsen (1971)
 Tandlæge på sengekanten (1971)
 Rektor på sengekanten (1972)
 Motorvej på sengekanten (1972)
 Romantik på sengekanten (1973)
 Der må være en sengekant (1975)
 Hopla på sengekanten (1976)
 Sømænd på sengekanten (1976)
 Familien Gyldenkål vinder valget (1977)
 Ambulancen (2005)

Eksterne henvisninger 
 

Skuespillere fra Danmark
Kirsten Hansen-Møller

Kirsten Hansen-Møller (født 9. juli 1942 i Holstebro, død 21. juni 2023) var en dansk skuespillerinde.

Hun blev uddannet fra Det kongelige Teater i 1965 og blev herefter ansat på teatret frem til 1980. Herefter besluttede hun sig til at blive freelance. Hun har også optrådt i diverse revyer og har været studievært i radioen, på bl.a. stationerne Danmarks Erhvervsradio og Radio Mercur.

I tv har man kunnet opleve hende i Huset på Christianshavn (som Rikke, den kvindelige halvdel af det unge par på kvisten) samt som journalist på TV2 Øst, Og som Lily. I tv-serien Matador spillede Hansen-Møller dobbeltrolle som Fedes kone, Marie, og også Baronesse von Rydtgers tjenestepige i Matador i episode: 3.

Privat var hun gift med filmproducenten Bo Christensen indtil dennes død i 2020.

Udvalgt filmografi

Referencer

Eksterne henvisninger 
 

Skuespillere fra Danmark
Personer fra Holstebro
KS Besa Kavajë

Klubi Sportiv Besa (stiftet 1925 som SK Adriatiku Kavajë) er en fodboldklub fra Kavajë, Albanien, som spiller sin hjemmekampe på Stadiumi Besa (med plads til 8.000 tilskuere). Klubben endte på 5. pladsen i den bedste række i 2005/06 sæsonen. Klubbens nuværende navn Besa (siden 1958) betyder bogstaveligtalt troskab/broderskab, som symboliseres med to sammenfoldede arme/hænder i klubbens nuværende og tidligere logoer. Klubbens tidligere navneændringer har været: KS Adriatiku Kavajë (1925-1930), SK Kavajë (1930-1935), KS Besa Kavajë (1936-1949), Kavajë (1950) og Puna Kavajë (1951-57).

Klubbens turneringsresultater 
Klubben stiftede først bekendskab med den bedste albanske række (1. division) i 1933. Klubbens bedste resultat i det albanske mesterskab er to sølvmedaljer i henholdvis 1945b og 1958, mens de har endt på tredjepladsen i sæsonerne 1936, 1937, 1946a, 1962/63, 1963/64, 1966/67, 1972/73, 1973/74, 1978/79 og 1992/93. De har til gengæld vundet den albanske 2. division tre gange (i sæsonerne 1932, 1978 og 1986). Klubben har været pokalfinalister i hele fem omgange (1961, 1962/63, 1970/71, 1971/72, 1980/81 og 1991/92), uden dog at have sikret sig et pokalmesterskab.

Klubbens hidtil eneste europæiske deltagelse ligger tilbage i sæsonen 1972/73, hvor de kvalificerede sig til UEFAs CupWinners' Cup som tabende pokalfinalist (1. kamp endte 2-0, 2. kamp endte 0-2 og 5-3 efter straffesparkskonkurrence). Da Vllaznia Shkodër samme år (1971/72 sæsonen) vandt det albanske mesterskab, og derfor valgte at deltage i UEFAs mesterholdsturnering, overtog KS Besa klubbens plads i Europacupppens for pokalvindere. Her blev klubben i 1. runde meget passende parret med danske Boldklubben Fremad Amager, som også havde kvalificeret sig på samme måde og i øvrigt heller ikke spillet i nogen europæiske turneringer før eller siden denne turnering. Klubben røg ud i 2. runde ved at tabe (samlet 8-2) mod de skotske pokalfinalister fra Hibernian Football Club.

Fodboldklubber i Albanien
Etableret i 1925
Alfred Jules Ayer

Sir Alfred Jules Ayer (født 29. oktober 1910, død 27. juni 1989), bedre kendt som A. J. Ayer (eller Freddie blandt hans venner), var en britisk filosof kendt for sin udbredelse af logisk positivisme.

Filosoffer fra Storbritannien
Plateau

I geologi er et plateau, også kaldet højslette, et område af højland, som sædvandligvis er relativt fladt og åbent.

Et mesa er et lille plateau.

Landskabsformer
Mesa

Mesa  har flere betydninger:

 Mesa - et fritliggende bjerg med en flad top
 Mesa, Arizona - amerikansk by i den centrale del af staten Arizona i USA
 Carlos Mesa - boliviansk historiker og tidligere boliviansk præsident og vice-præsident
 Milena Mesa - håndboldspiller fra Cuba

Se også

 Black Mesa
 Meza
Lerchenborg

Lerchenborg der oprindeligt hed Østrupgaard er en herregård og et gods der ligger i  nærheden af Kalundborg oprettet i 1703 af den oprindelige landsby Østrups jorde. Den nuværende hovedbygning er opført  1743-1753 af general Christian Lerche (optaget i grevestanden 1751) som stamhuset for den danske lensgrevelige slægt Lerche-Lerchenborg. Det var administrativt centrum for Grevskabet Lerchenborg.

Hovedbygningen, avlsbygningerne og parken er anlagt strengt symmetrisk efter barokkens krav og udgør en sjælden arkitektonisk helhed.

Lerchenborg Gods er på 692 hektar.

Udformingen af Lerchenborg har en del fællestræk med Stiftsgården i Trondheim, Norge, der blev bygget fra 1774-1778 af Cecilie Christine Schøller, givetvis med Christian Lerche som arkitekt.

I december 2015 åbnede Skandinaviens største solcellepark ved Lerchenborg. Den maksimale effekt er 61 MW og kan levere strøm til 30.000 husstande. Det blev opført af det tyske firma Wirsol.

Ejere af Lerchenborg 
(1300-1658) Kronen
(1658-1680) Gabriel Marselis
(1680-1703) Frants Marselis
(1703-1722) Carl von Ahlefeldt
(1722-1724) Ulrikke Amalie Danneskiold-Laurvig
(1724-1726) Christoffer Watkinson
(1726-1729) Christoffer Watkinsons dødsbo
(1729-1742) John de Thornton
(1742-1757) Christian Lerche 
(1757-1766) Amalie Margrethe Christiane Caroline Leiningen-Westerburg gift Lerche
(1766-1798) Georg Flemming Lerche
(1798-1852) Christian Cornelius Lerche-Lerchenborg
(1852-1885) Christian Albrecht Lerche
(1885-1927) Christian Cornelius Lubbi Lerche-Lerchenborg 
(1927-1928) J. Bruhn
(1928-1950) Peter Andreas Lund
(1950-1952) Enkefru Marie Lund
(1952) Statens Jordlovsudvalg
(1952-1970) Christian Albrecht Frederik Lerche-Lerchenborg 
(1970-1985) Christian Alfred Vincents Lerche-Lerchenborg 
(1985-) Christian Cornelius Knud Lerche-Lerchenborg

Referencer

Kilder og eksterne henvisninger 

Lerchenborg Gods
  Lerchenborg - fra Dansk Center for Herregårdsforskning 
 

Herregårde i Kalundborg Kommune
Kalundborg
Stamhuse i Danmark
Fredede slotte og herregårde i Danmark
Herregårde i Holbæk Amt
Fredede bygninger, konstruktioner og anlæg i Kalundborg Kommune
Jive Records

Jive Records var et amerikansk pladeselskab under RCA Music Group, med hovedsæde i New York City. Navnet var inspirerert af Township Jive, en sydafrikansk musik- og dansestil. Selskabet var primært kendt for en række succesfulde hip hop artister i 1980'erne, og popartister og boybands i slutningen af 1990'erne.

Jive Records fungerede som et uafhængigt selskab indtil 2002, da Bertelsmann Music Group opkøbte hovedselskabet Zomba for 2,74 milliarder amerikanske dollars. Det var på daværende tidspunkt det største opkøb nogensinde af et uafhængigt pladeselskab der blev distribueret af et stort pladeselskab. I oktober 2011 blev Jive Records lukket (sammen med J Records og Arista Records), og alle dets artister blev flyttet til RCA Records under Sony Music. De bedst sælgende artister på Jive var på verdensplan Backstreet Boys, 'N Sync, og Britney Spears.

Kilder

Ekstern henvisning 

 Officiel hjemmeside 

Etableret i 1981
Ophørt i 2011
Pladeselskaber fra USA
Tornbjerg Kirke

Tornbjerg Kirke er en kirke beliggende i bydelen Tornbjerg i det sydøstlige Odense.

Kirken blev opført i 1993-94 og er tegnet af arkitektfirmaet Fogh & Følner. Behovet for kirken opstod som følge af udbygningen af beboelsesområderne i den sydlige del af Fraugde Sogn op igennem 1970'erne, hvorved der var behov for en bedre betjening af især Tornbjerg og Neder Holluf. Grunden blev erhvervet af Fraugde Menighedsråd 1985, og 1986 indviedes en midlertidig vandrekirke. En arkitektkonkurrence blev udskrevet 1991 og vundet af Fogh & Følner, mens byggearbejdet startede 1993.

Til trods for at Tornbjerg Kirke er nyere end de fleste danske kirker, er nogle af de traditionelle arkitektoniske elementer blevet bibeholdt. Dette gælder for eksempel de hvidkalkede mure og blygrå tage. Den omgivende kirkegård er anlagt som åbne plæner med mere end 2000 symmetrisk plantede egetræer. Den benyttes kun til urnebegravelser, og dens ensartede udtryk er sikret ved at kirkens arkitekter har tegnet en liggesten, der skal benyttes på plænens gravsteder.

Kirkerummet er en østorienteret sal, der udgør kernen i et center med tilstødende mødelokaler og kontorer, mens klokketårnet er fritstående nord for kirken. Kirkesalens indre præges af samspillet mellem den høje sals hvide vægge og rummets lyse træværk. Halvdelen af skibet optages af et pulpitur. Rummet er orienteret mod et kor, der får naturligt lys fra høje, smalle vinduer mod syd.

Inventaret er i alt væsentligt fra kirkens opførelsestidspunkt og tegnet af dens arkitekter. Det inkluderer blandt andet et alterbord udført af fire granitelementer, der låses fast i et fer og notsystem, en cylindrisk døbefont, der tilsvarende er udført af fire sammenlænkede granitelementer, og altersølv fra 1999, der også gør brug af cylinderen som grundform. Altertavlen er et 8 m × 2 m stort glasmaleri udført 2000 af Tróndu Patursson med titlen "Håbet, Lyset og Livets Landskab".

Litteratur

Kilder

Eksterne kilder og henvisninger 
 Tornbjerg Kirke hos KortTilKirken.dk
 Tornbjerg Kirke hos danmarkskirker.natmus.dk (Danmarks Kirker, Nationalmuseet)

Kirker i Odense Kommune
Kirker i Fyens Stift
Kirker i Odense Amt
Flyulykken i Superga

Flyulykken i Superga skete onsdag den 4. maj 1949, hvor et fly med næsten hele Grande Torino-holdet (18 spillere) plus ledelse, journalister og besætning om bord styrtede ned i Superga-bakkerne i nærheden af Torino. Alle 31 personer om bord blev dræbt.

Det italienske fodboldhold var på vej hjem fra José Ferreiras afskedskamp i Lissabon, da ulykken skete. Det var den største tragedie i italiensk sportshistorie, eftersom den kostede livet for et legendarisk hold, der havde vundet det italienske Serie A-mesterskab de seneste fire år i træk (plus den sidste titel inden udbruddet af anden verdenskrig).

Efter ulykken vandt Torino Calcio ikke titlen igen før i sæsonen 1975/76

Kun én spiller fra holdets trup overlevede. Det var Sauro Tomà, der ikke var taget med på turen, fordi han var skadet. FC Barcelona-spilleren Ladislao Kubala skulle også have været med på flyveturen, men i sidste øjeblik ombestemte han sig for at blive hjemme hos sin syge søn.

Ofre

Spillere 
 Valerio Bacigalupo
 Aldo Ballarin
 Dino Ballarin
 Milo Bongiorni
 Eusebio Castigliano
 Rubens Fadini
 Guglielmo Gabetto
 Ruggero Grava
 Giuseppe Grezar
 Ezio Loik
 Virgilio Maroso
 Danilo Martelli
 Valentino Mazzola
 Romeo Menti
 Piero Operto
 Franco Ossola
 Mario Rigamonti
 Giulio Schubert

Klubofficials 
 Arnaldo Agnisetta, manager
 Ippolito Civalleri, manager
 Egri Erbstein, træner
 Leslie Lievesley, coach
 Ottavio Corina, massør

Journalister 
 Renato Casalbore, (Tuttosport)
 Luigi Cavallero, (La Stampa)
 Renato Tosatti, (Gazzetta del Popolo)

Flybesætning 
 Pierluigi Meroni, luftkaptajn
 Antonio Pangrazi
 Celestino D'Inca
 Cesare Biancardi

Andre 
 Andrea Bonaiuti, arrangør

Se også 
 Flykatastrofen ved Kastrup 16. juli 1960 var en ulykke, hvor otte danske fodboldspillere omkom ved et flystyrt.
 München-ulykken, 1958, der dræbte mange fra det daværende Manchester United-hold.
 Zambias fodboldlandshold blev dræbt i en flyulykke i 1993.

Fodboldens historie
Superga
Superga
Superga
John Watson

John Watson er et almindeligt navn i engelsksprogede lande. Nogle af de mest fremtrædende inkluderer:

 John B. Watson – amerikansk psykolog, som grundlagde behaviorismen.

 Dr. John H. Watson – trofast ven af Sherlock Holmes.

 John Watson (racerkører) – britisk Formel 1-kører
Arthur Edwin Kennelly

Arthur Edwin Kennelly (født 17. december 1861 i Indien, død 18. juni 1939 i Boston, Massachusetts) var en indiskfødt, amerikansk elektroingeniør, som forudsagde eksistensen af elektrisk ladede lag i jordens atmosfære. I 1902, efter Guglielmo Marconis eksperimenter med radiobølger, opdagede han at disse bølger kunne nå ud over Jordens horisont, og han mente, at det skyldtes tilbagekastning fra ioniserede lag højt oppe i atmosfæren. Den engelske fysiker Oliver Heaviside formulerede uafhængigt heraf en tilsvarende antagelse, og lagene kaldes derfor Kennelly-Heaviside-lagene.

Elektroingeniører
Ingeniører fra USA
John Broadus Watson

John Broadus Watson (født 9. januar 1878, død 25. september 1958) var en amerikansk psykolog, som grundlagde den psykologiske skole for behaviorisme efter at have udforsket dyreadfærd.

Psykologer fra USA
Amerikanere i 1900-tallet
Ben Stiller

Benjamin "Ben" Stiller (født 30. november 1965 i New York i USA) er en amerikansk komiker, skuespiller, manuskriptforfatter, filmproducer og filminstruktør.

Liv & Karriere 
Han er søn af skuespillerne og komikerne Jerry Stiller og Anne Meara. Stiller har medvirket i og skabt en lang række succesfulde komediefilm i halvfemserne og i 2000'erne, bl.a. Vild med Mary, Nat på Museet, Zoolander, Dodgeball: A True Underdog Story, Meet the Parents og Meet the Fockers.

Stiller indledte sin karriere med en mindre birolle i storfilmen Solens rige (1987), men det var med sketchshowet The Ben Stiller Show (1992-1993) at Stiller markerede sig med sit komiske talent. Showet var på daværende tidspunkt en af de eneste komedieserier der ikke brugte dåselatter eller et studiepublikum. Showet vandt i 1993 en Emmy Award.

"Frat Pack"
Stiller har været beskrevet som en anerkendt leder af hvad medierne plejer at kalde Frat Pack, med Will Ferrell, Jack Black, Vince Vaughn, Owen Wilson, Steve Carell og Luke Wilson. Navnet er en reference til filmen Old School, hvor Vaughn, Ferrell og Luke Wilson medvirker. De har fået det navn på grund af det store antal film som disse syv skuespillere har medvirket i. Han har optrådt i flest film med Owen Wilson, i alt 12 film pr. 2004.

Privatliv
Stiller har været kæreste med adskillige skuespillerinder under sin tidlige film-og-tv-karriere, inklusive Jeanne Tripplehorn, Calista Flockhart og Amanda Peet. 

Ben Stiller blev gift med skuespillerinden Christine Taylor den 13. maj 2000 , med hvem han har en datter og en søn. Stiller og Taylor har medvirket i flere film sammen, bl.a. Zoolander (2001).

Filmografi 
 Solens rige (1987)
 Reality Bites (1994), også instruktør
 Hybridmanden (1996), også instruktør og manuskriptforfatter
 Happy Gilmore (1996)
 Friends (1997)
 Vild med Mary (1998)
 Mystery Men (1999)
 Imellem venner (2000)
 Meet the Parents (2000)
 Kongen af Queens Én episode.
 Zoolander (2001), også instruktør, producer og manuskriptforfatter
 The Royal Tenenbaums (2001)
 Meet the Fockers (2004)
 Starsky & Hutch (2004), også executive producer
 Anchorman: The Legend of Ron Burgundy (2004)
 Envy (2004)
 Dodgeball: A True Underdog Story (2004), også producer
 Along Came Polly (2004)
 Madagascar (2005)
 Tenacious D in The Pick of Destiny (2006), også executive producer
 School for Scoundrels (2006)
 Nat på Museet (2006)
 Blades of Glory (2007), kun producer
 The Heartbreak Kid (2007)
 Madagascar 2 (2008)
 Tropic Thunder (2008), også instruktør, producer og manuskriptforfatter
 Nat på Museet 2 (2009)
 Megamind (2010) også producer
 Little Fockers (2010), fortsættelsen på Meet the parents og Meet the fockers Svindel på højt plan (2011)
 Madagascar 3 (2012)
 The Watch (2012)
 The Secret Life of Walter Mitty (2013) også instruktør, producer
 Nat på Museet 3 (2014)
 While We're Young'' (2015)

Eksterne henvisninger

Referencer 

Komikere fra USA
Skuespillere fra USA
Personer fra New York